বৰপথাৰঃ ভক্তিৰ ৰসেৰে পূৰ্ণ পবিত্ৰ ভাদ মাহ৷ নৱ বৈষ্ণৱ ধৰ্মৰ প্ৰতিষ্ঠাপক মহাপুৰুষ শ্ৰীমন্ত শংকৰদেৱৰ জন্মজয়ন্তী উপলক্ষে ৰাজ্যৰ সৰ্বত্ৰে ধৰ্মানুৰাগী ৰাইজৰ মাজত আৰম্ভ হৈছে প্ৰস্তুতি৷ কাৰ্বি আংলং জিলাৰ অন্তৰ্গত বৰপথাৰ আঞ্চলিক শ্ৰীমন্ত শংকৰদেৱ জন্মোৎসৱ উদযাপন সমিতিৰ উদ্যোগতো ১৩, ১৪ আৰু ১৫ আহিন, ৫৬৯ শংকৰাব্দ (ইং ৩০চেপ্তেম্বৰ ,১ আৰু ২ অক্টোবৰ, ২০১৭) শনি, দেও আৰু সোমবাৰে তিনিদিনীয়া বৰ্ণাঢ্য কায্যসূচীৰে মহাপুৰুষজনাৰ জন্মোৎসৱ পালনৰ প্ৰস্তুতি চলোৱা হৈছে৷ তিনিদিনীয়া বৰ্ণাঢ্য কাৰ্যসূচী ৰূপায়নেৰে অনুষ্ঠিত কৰিবলৈ লোৱা অনুষ্ঠানটোত অঞ্চলটোৰ সমূহ ভক্তপ্ৰাণ ৰাইজৰ উপস্থিতি কামনা কৰিছে আদৰণী সমিতিৰ সভাপতি শ্ৰী তৰুণ চন্দ্ৰ বৰা আৰু সম্পাদক শ্ৰী দ্বীপেন শইকীয়াই।
বৰপথাৰত গুৰুজনাৰ ৫৬৯তম জন্মোৎসৱ উদযাপনৰ আয়োজন